stanford-oval/wikipedia huggingface dataset:
אנוש – העמותה הישראלית לבריאות הנפש
פעילות העמותה

בעמותת "אנוש" חברים כ-5,000 חברים המתמודדים עם פגיעה נפשית, והיא מפעילה שירותי שיקום ב-55 סניפים ברחבי הארץ. העמותה מנוהלת על ידי ועד מנהל המורכב ממתנדבים ממגוון תחומי עיסוק. העמותה מעסיקה כ-650 עובדים מקצועיים, עובדים סוציאליים, פסיכולוגים, מרפאים בעיסוק ובאמנות, מדריכים חברתיים ומדריכי שיקום. קבוצת מתנדבים, כ-850 במספר במגוון גילאים ומקצועות מכל רחבי הארץ, פעילה ומסייעת לעמותה.
עמותת אנוש מעניקה שירותים בתחומים השונים, בתהליך שמטרתו שיפור היכולות התפקודיות הנובעות מהתמודדות עם מוגבלות נפשית. כל זאת, על מנת להגיע לרמה מיטבית של תפקוד עצמאי בקהילה, הכרה עצמית והחלמה.
בעמותה מופעלים שירותי שיקום בתחומי החיים הבונים רצף: שיקום חברתי, תעסוקתי, מגוון פתרונות בתחום הדיור המוגן (הוסטלים, דירות קבוצתיות, דירות לוויין ועוד), השמה תעסוקתית בליווי תומך וייעוץ למשפחות.
אנוש פועלת לקידום זכויותיהם של פגועי הנפש ובני המשפחות על ידי פעולות סינגור וקידום חקיקה בכנסת וכן להעלאת המודעות לתחום בריאות הנפש באמצעות פעילויות הסברה בישראל ומחוצה לה במטרה לצמצם את הסטיגמה הקשה. העמותה מפיקה חומרים פרסומיים: עלונים, ביטאונים וכתבי עת, מפעילה אתר אינטרנט ופועלת לחשיפת הנושא באמצעי התקשורת.
פעילות העמותה > שירותי השיקום

שיקום בדיור – דיור מוגן במגוון אפשרויות.
שיקום בתעסוקה – הקניית מיומנויות, מסגרות תעסוקה מוגנות, שילוב בתעסוקה חופשית בליווי ושירות לליווי ביזמות עסקית לקראת הקמת עסקים עצמאיים בהתאם להשכלה המקצועית.
שיקום חברתי – מועדונים חברתיים לגילאים ולמגזרים שונים (מבוגרים, צעירים, דוברי אנגלית, דוברי רוסית, נשים ערביות ועוד), חונכות אישית, טיולים ונופשים בישראל ומחוצה לה, קורסים, סדנאות ומועדון חברתי באינטרנט.
רווחה – סיוע בנושא זכויות וייעוץ משפטי.
תמיכה למשפחות – מרכזי משפחות, ייעוץ, קבוצות תמיכה, הסברה, סיוע בקבלת זכויות ועוד.
פעילות העמותה > מרכזי מיל"ם

אנוש מפעילה שישה מרכזי ייעוץ למשפחות מתמודדים (מיל"ם) בערים: כרמיאל, חיפה, נתניה, תל אביב, ירושלים ואילת. בנוסף, מעניקה העמותה שירותי ייעוץ על ידי עובדי משפחות בסניפים: בית שמש, חולון, כפר סבא, כרמיאל, קרית-גת, ראשון לציון, רחובות, רמת גן, רמת השרון ותל אביב. הייעוץ מיועד להורים, לאחים, לבני זוג ולילדי מתמודדים.
מרכזי הייעוץ מיועדים לכל אחד מרשת התמיכה המקיפה את נפגע הנפש, הורים, אחים, בני זוג וגם ילדים של נפגעי נפש. בכל אחד ממרכזי הייעוץ יכולים בני המשפחה לקבל ייעוץ אישי וקבוצתי על ידי עובדות סוציאליות ופסיכולוגיות בעלות התמחות בבריאות הנפש, שיקום וטיפול משפחתי. הייעוץ כולל מתן מידע לגבי המחלה ותופעות הלוואי שלה, תרופות, ליווי ועזרה בשלבי ההתמודדות, כלים ומיומנויות ספציפיות להתמודדות, כגון: תקשורת עם החולה, פתרון בעיות וקונפליקטים, מידע בנושא שירותים ומשאבים בקהילה וקבוצות תמיכה ומפגשים עם משפחות מתמודדות אחרות.
מרכזי הייעוץ מיועדים בעיקר למשפחות שזהו האשפוז הראשון של אחד מבני המשפחה, והן מתמודדות עם דעות קדומות, חוסר ידע, תחושה של אובדן, בושה והסתגרות. כמו כן ניתן במרכזי הייעוץ ייעוץ משפטי (העוסק בענייני אפוטרופסות, צוואות, הקדש וכו'). הייעוץ ניתן ללא תשלום ואין צורך בהפניה מגורם מטפל. פעם בשנה מקיימת העמותה כנס משפחות ארצי בן יומיים בבית מלון.
פעילות העמותה > קו חם

ניתן לפנות לקו החם בשאלות בנושאים הקשורים בבריאות הנפש באמצעות טלפון העמותה או בדואר אלקטרוני. הפניות מועברות אל עובדת מקצועית ומנוסה המסייעת לפונים. השירות מוענק לכלל האוכלוסייה ולא רק לחברי עמותה.
מספרים ונתונים

לעמותת אנוש סניפים בכל רחבי הארץ, באמצעותם ניתנים השירותים לכ-5,000 משתקמים.
העמותה מפעילה 25 מועדוני תעסוקה, 9 הוסטלים, בהם כ-150 דיירים, 6 מרכזי ייעוץ למשפחות (מיל"ם) - וכ-10 סניפים שבהם ניתנים שירותים למשפחות.
אנוש מפעילה 71 מועדונים חברתיים הכוללים 8 מועדונים חברתיים לצעירים, 2 מועדונים לדוברי רוסית, מועדון לדוברי אמהרית ומועדון לדוברי אנגלית.
דיור מוגן ניתן לכ-1,600 משתקמים.
העמותה דואגת לתעסוקה נתמכת לכ-450 מועסקים.
פרסים

בשנת 1982 הוענק אות הנשיא להתנדבות
בשנת 1999 הוענק לעמותה מגן שר הבריאות לארגונים מתנדבים.
בשנת 2008 הוענק לעמותה פרס יושב-ראש הכנסת לאיכות החיים.
ראו גם

עוצמה - פורום ארצי של משפחות נפגעי נפש
קלאבהאוס
קבוצת שכולו טוב
הרפורמה בבריאות הנפש בישראל
עמותת בית חם
הערות שוליים

↑   ליעונה מנקלי, סיפור על חלוציות, הובלה וחדשנות בבריאות הנפש, באתר TheMarker‏, 12 במאי 2024
↑  השירותים שלנו, באתר מילם
| --- | --- |
בקרת זהויות :  NLI: 987007309002805171  LCCN: n2010036266  VIAF: 154144354   WorldCat (עם VIAF): 154144354
מוזיאון קון-טיקי

| --- | --- |

 מידע כללי
 סוג:  מוזיאון, מוסד ללא כוונת רווח 
 כתובת:  Bygdøynes 
 מיקום:  אוסלו 
 מדינה:  נורווגיה 
 הקמה ובנייה
 תקופת הבנייה:  ?–1949
 תאריך פתיחה רשמי:  1949 
 אדריכל:  פריטיוף פלטו, אוטו טורגרסן 
 
 קואורדינטות:  59°54′13″N 10°41′53″E﻿ / ﻿59.903611°N 10.698056°E﻿ / 59.903611; 10.698056
 www.kon-tiki.no
  (למפת אוסלו מוגדלת) מוזיאון קון-טיקי(למפת אוסלו רגילה) מוזיאון קון-טיקי he
 
מפת המוזיאון:

1. מסעות רע

2. חידקל (טיגריס)

3. תערוכות זמניות

4. פאטו-היווא

5. פולינזיה

6. הרפסודה

7. אי הפסחא

מרתף:

8. דגמי מערות

9. נוף מתחת למים
מוזיאון קון-טיקי (בנורווגית: Kon-Tiki Museet) הוא מוזיאון באוסלו, בירת נורווגיה. המוזיאון שוכן בחצי האי בידגוי (אנ'), ומוצגים בו חפצים ממשלחותיו ומחקריו של תור היירדאל.
פעילות

המוצגים כוללים את הרפסודה המקורית של קון-טיקי, שבה הפליג היירדאל ב-1947 בראש משלחת מפרו לאיי טואמוטו בפולינזיה, מפות וציוד מהמשלחת, ספינת רע 2 המשוחזרת, מוצגים של מחקר ימי ודגמים משלושת סוגי המערות באי הפסחא. יש בה גם ספרייה עם יותר מ-8,000 ספרים. המוזיאון שכן לראשונה בבניין זמני ב-1949. בניית מתחם מוזיאונים שתוכננו על ידי האדריכלים פריטיוף פלטו (Frithjof Stoud Platou) ואוטו טורגרסן (Otto Torgersen) החלה בשנת 1950 והוא נפתח בשנת 1957. בשנת 1978 נפתחה הרחבה נוספת בתכנונו של טורגרסן.
בשיתוף פעולה עם הספרייה הלאומית של נורווגיה, מנהל המוזיאון את הספרייה של ביארנה קרופליאן (Bjarne Kroepelien) המכילה כ-4,500 ספרים ומאמרים על פולינזיה, ואת ארכיון היירדאל. בנוסף ליומנים, כולל ארכיון זה כתבי יד מקוריים, מכתבים פרטיים, תוכניות משלחות, מאמרים וגזרי עיתון וכן חומר ייחודי של צילומים וסרטים. הארכיון הוכרז כמורשת מסמכים עולמית על ידי אונסק"ו בשנת 2011.
בשנת 2012 הציג המוזיאון תערוכה מיוחדת על הפקת הסרט העלילתי החדש קון-טיקי.
סמוך למוזיאון נמצאים מוזיאונים נוספים: מוזיאון פראם (אנ'), מוזיאון ההיסטוריה התרבותית של נורווגיה (אנ'), מוזיאון הספנות הנורווגית (אנ') ומוזיאון ספינות הוויקינגים (אנ').
הערות שוליים

↑  Thor Heyerdahl Archives
↑  Thor Heyerdahl - Kon-Tiki and the value of an oscar
| --- | --- |
בקרת זהויות :  NLI: 987012502315805171  GND: 5066022-6  ISNI: 0000 0004 0611 0569  LCCN: n91001409  VIAF: 126801442   WorldCat (עם VIAF): 126801442
ליילה עבדולייבה

| --- | --- |

 לידה:  1981 (בת 44 בערך) באקו, הרפובליקה הסובייטית הסוציאליסטית של אזרבייג'ן 
 מדינה:  אזרבייג'ן 
 השכלה:  האוניברסיטה הממלכתית של באקו 
 פרסים והוקרה
 מדליית ההצטיינות בשירות דיפלומטי (אזרבייג'ן) 
 
ליילה עבדולייבה (באזרית: Leyla Abdullayeva; נולדה ב-1981) היא דיפלומטית אזרית.
ראשית חייה

עבדולייבה נולדה ב-1981 בבאקו. היא למדה באוניברסיטת באקו, בפקולטה למשפט בין-לאומי ויחסים בין-לאומיים, עם תואר ראשון ושני ביחסים בין-לאומיים.
קריירה

מאז 2002, עבדה בנציגויות אזרבייג'ן בנאט"ו, בבלגיה ובאיחוד האירופי. היא עבדה בעבר במשרד החוץ כסגנית מנהלת הסוכנות הבין-לאומית לפיתוח אזרבייג'ן (AIDA).
ב-4 באוקטובר 2018, מונתה לאחראית על שירות העיתונות של משרד החוץ האזרי. ב-17 באוקטובר 2022, מונתה לשגרירת אזרבייג'ן בצרפת.
הערות שוליים

↑  "XİN-də yüksək vəzifə verilən xanım kimdir? - Bioqrafiya". qafqazinfo.az. 5 באוקטובר 2018. נבדק ב-26 בינואר 2021. {{cite web}}:  (עזרה)
1 2  "Leyla Abdullayeva XİN-in mətbuat xidmətinin rəhbəri vəzifəsinə təyin edilib". az.trend.az. 4 באוקטובר 2018. נבדק ב-26 בינואר 2021. {{cite web}}:  (עזרה)
| --- | --- |
בקרת זהויות :  VIAF: 898154381141930292833   WorldCat (עם VIAF): 898154381141930292833
מוקתדא א-סדר

| --- | --- |

א-סדר במהלך ביקור בטהראן, 2019
 לידה:  4 באוגוסט 1974 (בן 50) נג'ף, עיראק 
 שם מלא:  סייד מוקתדא א-סדר
 מדינה:  עיראק עיראק
 עיסוק:  תאולוג, פוליטיקאי, מנהיג דתי ורוחני
 מפלגה:  סאאירון
 דת:  אסלאם שיעי
 
 חתימה:   
 
סייד מוקתדא א-סַדר (בערבית:  سيد مقتدى الصدر; בתעתיק מדויק: סיד מקתדא אלצדר; נולד ב-4 באוגוסט 1974) הוא תאולוג אסלאמי עיראקי ומנהיג פוליטי הידוע בחוגי ההתעוררות המחודשת של השיעים בעיראק.
ביוגרפיה

א-סדר נולד בנג'ף ומתגורר בה. מקור משפחתו ברמת תבנין שבלבנון. אביו מוחמד סאדק א-סדר, היה מנהיג דתי אף הוא, שנרצח לכאורה על ידי ממשלו של סדאם חוסיין, יחד עם שני אחיו של א-סדר. א-סדר הוא בן דודו של מוסא א-סדר, מייסד תנועת אמל הלבנונית ואבי התחייה השיעית בלבנון.
יחד עם עלי סיסתאני ועבד אל-עזיז אל-חכים (אנ') מהמועצה האסלאמית העליונה של עיראק (אנ'), נחשב א-סדר לאחת מהדמויות הדתיות והפוליטיות, שאינן נושאות תפקיד רשמי בממשלת עיראק, המשפיעות ביותר בעיראק. הוא הגיע לפופולריות הרבה שלו לאחר נפילת שלטונו של רודן עיראק, סדאם חוסיין. א-סדר, הידוע בהתנגדותו לפלישה האמריקאית ולשלטון העיראקי החדש שהגיע בעקבותיה, ייסד תנועה פוליטית ובתוכה מיליציה שפעלה נגד הצבא האמריקאי בעיראק וכונתה "צבא המהדי" (אנ'). בשנת 2008 הכריז רשמית על פירוקה, והנהיג את הארגון שירש אותה, "חטיבות השלום" (אנ').
תוך כדי המאבק הצבאי למיגור ארגון המדינה האסלאמית מעיראק, אימץ א-סדר סדר-יום פטריוטי עיראקי ונקט בקו פומבי תקיף של התנערות מכל השפעה חיצונית על עיראק או התערבות בתהליך קבלת ההחלטות הריבוני שלה. כחלק מסדר-יום חדש זה, הקים את מפלגת "סאאירון" שאמורה הייתה להוון את הכוח הפוליטי שצבר א-סדר בקרב קהלים נרחבים בעדה השיעית שהיו כפופים לסמכותו הדתית וששירתו בשורות המיליציות שבראשן עמד. לאחר הבחירות הפרלמנטריות בעיראק במאי 2018 הפכה מפלגת "סאאירון" למפלגה הגדולה בפרלמנט העיראקי. באוקטובר 2021, התחזקה מפלגתו ויחד עם בעלות בריתו היו בפרלמנט יותר מ-145 נציגים, מתוך 165 הדרושים לרוב. הוא סירב לכלול את יריביו הבכירים, ברית של מפלגות פרו-אירניות, בכל ממשלה שתוקם.
יריביו בלמו את ניסיונותיו להקים ממשלה. ביוני 2022, בצל המבוי הסתום, הורה א-סדר לחברי הפרלמנט שלו להתפטר מבית המחוקקים. ביולי 2022, תומכיו התבצרו בפרלמנט העיראקי.
ב-29 באוגוסט 2022 הודיע על פרישה מפוליטיקה ועל סגירת כל המוסדות הקשורים לתנועתו. הוא כתב: "החלטתי לא להתערב בעניינים פוליטיים. לכן אני מכריז כעת על נסיגה סופית וסגירת כל המוסדות מלבד המאוזוליאום הקדוש (של אביו מוחמד א-סדר שמת ב-1999), מוזיאון הכבוד, ורשות מורשת א-סדר". א-סדר הודיע בעבר על פרישה מהחיים הפוליטיים או מהממשלה ועל פירוק מיליציות הנאמנות לו, אך שמר על שליטתו הנרחבת על המוסדות במדינה. הוא המשיך להנהיג את "חטיבות השלום", שכלל אלפי לוחמים חמושים ושלט באזורים נרחבים בעיראק. מהומות פרצו בבגדאד. הפגנות פרצו גם במחוזות הדרומיים בעלי הרוב השיעי. תומכיו של א-סדר נענו לקריאתו - ונסוגו.
הוא התחתן בשנת 1994, ואין לו ילדים.
הערות שוליים

1 2  המהומות בבגדד: רקטות ו-23 הרוגים באזור הירוק, איראן סגרה את הגבול, באתר ynet, 30 באוגוסט 2022
↑  עידן בריר ואורי גולדברג, א-סדר יסדר. שליחותו של הממונה על דמותה של עיראק החדשה, באתר ynet, 22 באפריל 2017
↑  עיראק: רשימת המטיף השיעי שמתנגד לאיראן ניצחה בבחירות, באתר וואלה, 19 במאי 2018
↑  אהוד יערי, ‏מפלה למיליציות של אירן בעירק, באתר ‏מאקו‏, 12 באוקטובר 2021
↑  Six months on from elections, Iraqis frustrated by political deadlock, France 24, ‏2022-04-19 (באנגלית)
↑  נלחם בארה"ב, עכשיו נאבק באיראן: מוקתדא א-סדר מטלטל את עיראק, באתר ynet, 31 ביולי 2022
↑  Irak : le leader chiite Moqtada al-Sadr annonce son "retrait définitif" de la politique, France 24, ‏2022-08-29 (בצרפתית)
↑  גיא אלסטר, גיא אלסטר‏, 17 הרוגים בעימותים בבגדאד אחרי שהמטיף השיעי א-סדר הודיע על פרישה מפוליטיקה, באתר וואלה, 29 באוגוסט 2022
↑  עיראק: עוצר הוכרז בכל המדינה מ-19:00 בערב. שניים נהרגו במהומות, באתר וואלה, 29 באוגוסט 2022
↑  עוצר והרוגים בעיראק: המטיף שמתנגד לאיראן פרש - תומכיו פרצו לארמון הממשלה, באתר ynet, 29 באוגוסט 2022
↑  Deadly violence in Baghdad after cleric says he is quitting politics, the Guardian, ‏2022-08-29 (באנגלית)
↑  המהומות בעיראק: תומכיו של א-סדר נענו לקריאתו – ונסוגו, באתר כאן-תאגיד השידור הישראלי
| --- | --- |
בקרת זהויות :  NLI: 987007297605105171  PLWABN: 9810660012705606  GND: 135738873  ISNI: 0000 0000 1801 9587  LCCN: nr2006010829  SUDOC: 145308189  VIAF: 11070932   WorldCat (עם VIAF): 11070932
ברודרהוף

| --- | --- |

 מדינה:  ארצות הברית, פרגוואי, גרמניה, הממלכה המאוחדת, אוסטרליה 
 מייסדים:  אברהרד ארנולד 
 חברים:  2,900 (נכון ל־19 במרץ 2020) 
 תקופת הפעילות:  1920–הווה (כ־105 שנים) 
 www.bruderhof.com
 
ברודרהוף (מגרמנית: Bruderhof, מילולית: אחוזת אחים) היא קהילה שיתופית, המושתתת על אמונה בנצרות. כיום מונה הקומונה כ-3,000 חברים, המתגוררים ב-29 קהילות ברחבי העולם מתוכן 18 בארצות הברית, 3 בממלכה המאוחדת, קהילה באוסטריה, קהילה בגרמניה, קהילה בקוריאה, קהילה בפראגוואי ושתיים באוסטרליה.
היסטוריה > קשר עם ההוטרים

בין השנים 1930–1955 ו-1974–1995 התאחדו הברודרהוף לאחווה משותפת עם התנועה ההוטרית, זאת על אף שבין הקבוצות ישנם מספר הבדלים אמוניים. בשנת 1990 נסוגו שתיים מעדות ההוטרים, הלררלויט והדריוסלויט, מהשותפות - והיא נשמרה רק עם עדת השמידטלויט ההוטרית. בשנת 1992 התפצלה גם עדת השמידטלויט ההוטרית והקבוצה המסורתית יותר שלה נסוגה מהקשר עם הברודרהוף, בעוד שהענף הפרוגרסיבי יותר ג'ייקוב קליינסאסר המשיך לקיים את האחווה עד שנת 1995. מאז ההוטרים המסורתיים והברודרהוף שבו להיות קבוצות מובחנות ונפרדות.
אמונה

ברודרהוף היא קבוצה נוצרית אוונגליסטית פרוטסטנטית, המושפעת מאוד מאמונות אנבאפטיסטיות. מייסד האמונה אברהרד ארנולד שאב השראה רבה גם מתנועת הפייטיזם הגרמני, מרעיונות בדבר קבוצות הנוצרים הקדומות השיתופיות ומגישות של תנועות הנוער שהחלו להתפתח בגרמניה בראשית המאה ה-19. יוהאן בלומהארד (1805–1880) ובנו כריסטוף בלומהארד (1842–1919), שניהם תאולוגים לותרניים גרמנים, הם מקורות חשובים נוספים לתאולוגיה של הברודרהוף.
הקהילה מקדשת את הפציפיזם הנוצרי ודוחה את העיסוק בצבא. כמו כן, חברי הקהילה מאמינים בהתנערות מרכוש פרטי ובחיי שיתוף כביטוי לאמונותיהם. הבררהוף מאמינים בהטבלה מאמונה, ואף ההטבלה איננה בגדר הצטרפות לחברות בקהילה. החברות מתאפשרת לאחר גיל 21, והיא תלויה בנדרים לכל החיים. הברדרהוף מאמינים במה שהם מכנים כ'חוק האהבה' המבוסס על חוקי הבית המשותף הראשון של הקהילה ב-1925: "איש מאיתנו לא ישא דבר בליבו כנגד חבר או חברה, ולא ידבר מאחורי גבם הקשרים בכנסייה ואליה הם קשרים רוחניים המבוססים על אמון ועל נכונות לסלוח שוב ושוב".
הברודרהוף מאמינים בנישואים שהם "האיחוד לכל החיים בין גבר אחד לאישה אחת", ושיש לחלוק אהבה מינית רק בקשר זוגי שכזה. הם מאמינים שגירושין ונישואין מחדש הן שגויים, ואף קיימו נגדם תעמולה בארצות הברית ובבריטניה. ברודרהוף אף השתתפו בהומנום, כנס שהתקיים בוותיקן בין התאריכים 17–19 בנובמבר 2014, בו השתתף האפיפיור פרנסיסקוס כדי לדון בהשלמה של גבר ואישה.
הברודרהוף מאמינים בפשטות ולכן לבושם פשוט ונשות הקהילה מכסות את ראשן בכיסוי בד.
חיי הקומונה

חיי הברודרהוף בנויים סביב למשפחה, ולילדים תפקיד חשוב בקהילה ובמפגשיה הקהילתיים. אנשים עם מוגבלות וקשישים מטופלים בקהילה ומשתתפים בחיי היומיום ובעבודה ככל שהם מסוגלים. על פי רוב הקהילה מתגוררת בבניין משותף ובו דירות משפחתיות מרוהטות בצניעות. בקהילות הגדולות יותר ישנם גם מבנים קהילתיים משותפים כגון משתלה, גן ילדים, בית ספר, מטבח משותף, כביסה, סדנאות שונות ומשרדים.
הקומונה נוהגת לאכול ארוחה אחת ביום או מספר ארוחות בשבוע באופן משותף, ויתר הארוחות נאכלות במשפחות. שירה היא צורה מאוד נפוצה של פולחן בקהילה, וחברים לעיתים קרובות שרים לפני הארוחות. פעמים רבות לארוחות המשותפות מזמינה הקהילה גם אורחים. הברודרהוף אינם אוסרים על צריכת אלכוהול. בכל אחד מסניפי התנועה יש לא יותר מ-350 חברים המקיימים אורח חיים שיתופי באופן מוחלט. אין לחברים רכוש פרטי.
חברי הקהילות נוטים לעסוק בחקלאות ומספקים לעצמם את רוב מזונם. בנוסף, מקיימים חברי הקומונה תעשייה זעירה של מוצרי עץ, צעצועים ורהיטים, הנמכרים בשווקים החופשיים ומסייעים להכנסת החברים. תעשיית צעצועי העץ של הקהילה ידועה כאחד ממקורות הכנסתה העיקריים וכוללת גם יצירת עזרי לימוד איכותיים לבתי ספר ולמעונות יום. לכמה מהקהילות האמריקניות תאגיד משותף, Rifton שהוקם ב-1977, המוכר ציוד ניידות ושיקום למבוגרים ולילדים עם מוגבלויות. לשלוחה האוסטרלית של התנועה ישנה חברה בשם Danthonia Designs המייצרת שלטים תלת־ממדיים המגולפים ביד.
יחסה של הקהילה לטכנולוגיה מורכב, משפחות ברודרהוף אינן צופות על פי רוב בטלוויזיה או משתמשות באינטרנט בבית אך עושות זאת מחוצה לו, ולרבים מהם יש טלפונים חכמים. לקהילה שני אתרים מרכזיים (bruderhof.com ו-plough.com) וכמה ערוצי מדיה חברתית. חלק מחבריה אף מנהלים בלוגים וולוגים המתעדים את חייהם בברודרהוף. בניגוד לקהילות האיימיש חברי הברודרהוף נוהגים ברכבים מודרניים ומתפעלים עסקים מודרניים.
אחת לשנתיים מתכנסת ועידת נציגי הקומונות העולמית של תנועת הברודרהוף ודנה באתגריה, בסיוע שקומונות מסוימות נזקקות לה, בצורך בחילופי חברים מעת לעת בהתאם לצרכים מקצועיים שונים. לתנועה גם קופה משותפת תנועתית המממנת מפעלים כלכליים גדולים ומשותפים. לכל אחת מהקומונות עלון פנימי, ולתנועה בכללה עלון משותף היוצא אחת לרבעון, 'המחרשה' (The plough\Der Pflug) המופץ באנגלית, גרמנית וספרדית.
מעורבות חברתית

בניגוד להוטרים הנוטים להסתגר - הברודרהוף נוטים להיות מעורבים ופעילים בסביבת הקומות שלהן, בפעילויות שכונתיות ומקומיות. הם מטפחים גם יחסים אקומניים עם כנסיות וקהילות אחרות. בשנת 2019 לדוגמה שיתפו הברודרהוף פעולה עם הכנסייה הקופטית כדי להנציח את חללי הקופטים שנרצחו על ידי דאעש, ובשנת 2004 פגשה משלחת חברים מהקהילה את האפיפיור ברומא.
חברי ברודרהוף פעילים במסגרות צדקה ומנתנדבים בבתי תמחוי, בתי כלא, ובתי חולים. הם רוקמים שיתופי פעולה עם מערכות חברתיות נוספות כמו המשטרה במטרה לספק מזון ומחזה לנזקקים ותומכים בארגוני סיוע בינלאומיים שונים, כמו אוקספאם, Save the Children, Tearfund, ווורלד ויז'ן אינטרנשיונל.
בתגובה לטבח בתיכון קולומביין בשנת 1999, יצרו ברודרהוף יחד עם הבלש סטיבן מקדונלד תוכנית של אסיפות בבתי ספר תחת השם 'שוברים את המעגל' במסגרתם הגיעו לשוחח עם התלמידים אנשים עם סיפורים מעוררי השראה על חשיבותה של סליחה. לפרויקט הגיעו עשרות אלפי בני נוער בארצות הברית ובבריטניה.
קהילת ברודרהוף השתתפה לאורך השנים בקמפיינים שונים בנושאים שונים כמו התנגדות לעונש מוות ולמלחמה בעיראק. בין היתר היו מעורבים במערכה כנגד עונש המוות שנגזר על מומיא אבו ג'אמאל שהורשע ב-1982 ברצח שוטר בפילדלפיה.
לתנועת ברודרהוף הוצאה לאור בשם 'המחרשה' המפרסמת קלאסיקות רוחניות, ספרי השראה וכן ספרי ילדים - שחלקם זמינים להורדה בחינם. חלק מהספרים היוצאים בהוצאה נכתבו על ידי חברי התנועה, אך אחרים לא.
קומונת הברודרהוף מקיימת קשרים עם קומונות נוספות ברחבי העולם, ובכללם עם התנועה הקיבוצית בישראל. נציגים של הקומונה מבקרים מעת לעת בארץ, מסיירים בקיבוצים שונים, נפגשים לשיחות וחילופי מידע. כמו כן נשלחים חבריה לסייע במוסד לילדים מוגבלים בבית לחם ובבית החולים הסקוטי בנצרת.
הערות שוליים

↑  האתר הרשמי של התנועה (באנגלית)
↑  שלום וורם, קומונות ואורחות חייהן, הוצאת עיינות תשכ"ח
| קומונות |
| --- | --- | --- |
| קומונות חילוניות | המושבה הסוציאליסטית לאנו • חוות ברוק • ניו הרמוני • קומונות ווילד • קומונת רלהיין |  |
| קומונות דתיות | נצרות קדומה • איסיים • דוחובורים • דיגרים • הוטרים • צוער • שייקרים • קהילת אונידה • ברודרהוף • בית-אל ואורורה • אמנה |  |
| קומונות בישראל, ביישוב ובתנועה הציונית | ביל"ו • גדוד העבודה • החלוץ • מושב שיתופי • קיבוץ • קבוצה • ירושלים החדשה • תנועת בוגרים • מעגל הקבוצות והקהילות השיתופיות |  |
הפסקת תה בקהילת ברדרהוף קוסטוולד באנגליה בסוף שנות ה-30
בוקרים בקהילת ברדרהוף בפראגוואי
בניין בקהילת הברודרהוף בהרי הרון בתחילת שנות ה-30
פגישה קהילתית בקהילת ברודרהון דרוול בבריטניה
קודגורו

לוגו התחרות
קודגורו היא תחרות מחשבים ישראלית לעידוד המצוינות במדעי המחשב התחרות התקיימה לראשונה בשנת 2000 ומתקיימת מאז ברציפות מדי שנה. קהל היעד הוא בני 15 עד 18 (התחרות פתוחה לכל מי שטרם מלאו לו 19 שנה ביום התחרות עצמו).
התחרות נועדה לאתר בני נוער בעלי יכולות גבוהות במיוחד ולסייע להם להתקדם בתחומים אלה.
נותני החסות של התחרות מגיעים מהגופים הבולטים במשק בתחום האקדמיה, התעשייה והצבא ונותנים לתחרות ולמשתתפים ערך מוסף באמצעות שיתופי פעולה עם המשתתפים וליווי שלהם לאחר התחרות.
הפרסים בתחרות הם ציוד מחשוב מתנת חברת יבמ ישראל. כיום הפרסים אינם ממשים אלא המלצות למקומות
נושאי השאלות

התחרות בוחנת ידע בתחומי ההיגיון, והמתמטיקה .
חידות מתמטיות (כגון הרכב על ידי הספרות הנל 52674985 תרגיל השווה ל־100 בארבע פעולות חשבון בלבד(-,+,×,÷))
מבנה התחרות

לתחרות שלושה שלבים:
שליחה מטעם הבית ספר
התחרות עצמה.
הגמר
קודגורו אקסטרים

בשנת 2005 התווספה תחרות קודגורו-אקסטרים, המשלבת ידע בשפת סף (אסמבלי 8086 סטנדרטי). לתחרות זו אין מגבלת גיל. כל קבוצה מוגבלת לעד 3 משתתפים.
קודגורו אקסטרים > מהלך התחרות

התחרות מתנהלת כמו משחק צוללות משודרג, לכל קבוצה יש 2 שורדים (יעני צוללות) הממוקמים במיקום כלשהו על הזירה, הזירה בנויה 65536 בתים בזיכרון המחשב, מיקום השורדים על הזירה הוא רנדומלי ולכל אחד מהם יש קוד שכתבתם להם מראש (יש מינימום של 1024 בתים של מרחק משורד לשורד). כתיבת השורד נכתבת בשפת אסמבלי 86X, ניתן ללמוד עליה באתר התחרות בזומי הדרכה (או על ידי ספר של גבהות שגם ניתן למצוא באתר).
קודגורו אקסטרים > מהלך התחרות > מבנה הקוד

הקוד בנוי מפקודות אמיתיות של אסמבלי 86X שזה שפת מכונה כפי שהוזכר לעיל התחרות היא כמו משחק צוללות, אז אם ברצונך לדוגמה להתקיף על נקודה על הזירה אתה תשתמש בפקודה mov [0x0], 0xcc, הפקודה הזו תתקיף במקום ה־00 של הזירה את הערכים cc. ישנם מגוון דרכים להתקיף וחלקים יעילים יותר וחלקם פחות. התחרות רצה בצורה ככה שכל אחד בתורה מבצע פקודה, כשכל השורדים ביצעו פקודה חוזרים לבן אדם הראשון והוא מבצע עוד פקודה (יש פקודה להעלת הסיכוי מאפס לקבל עוד תור בכל פעם שאתה מריץ תור היא נקראת nrg ניתן ללמוד עליה בהדרכות).
קודגורו אקסטרים > מהלך התחרות > התחרות בפועל

התחרות בפועל מחולקת לכמה שלבים:
קודגורו אקסטרים > מהלך התחרות > התחרות בפועל > הרצה ראשונית

בהרצה הראשונית כל הקבוצות שולחות להם מראש 2 שורדים, והם מריצים את כל השורדים באופן ככה שכל פעם לוקחים 4 קבוצות רנדומליות, מכניסים את שני השורדים של כל אחד מהקבוצות, ונותנים להם תהחרות אחד מול השני, עד שנותר רק קבוצה אחת שנותרה (שים לב זה לא משנה אם שני השורדים שלך שרדו או רק אחד מהם) אותה הקבוצה שנותרה מקבלת נקודה לניקוד שלה ורצים על כל זה שוב. במקרה וכל השורדים עשו מעל 200,000 מהלכים, כל מי ששרד עד אז מתחלק עם שאר השורדים על הנקודה. בתהחשב בעובדה שמרצים מעל 10,000 הרצות חייב להיות שהטוב ביותר מול רוב השחקנים יהיה מקום ראשון וכן הלאה, שלב זה מהווה ניקוד יחסית קטן לשורדים העולים לגמר, לרוב זה בין 20-40 אחוזים. פרסום התוצאות מתפרסם חלקית, זאת אומרת שכדאי לשמור על ההפתעה, כל הקבוצות הנמצאות בטופ 8 מקבלות על אותה הרצה 25 נקודות, וכן הלאה נתון לשינוי. במקום לפרסם את הקבוצה שלך ותוצאותה תקבל רק את בית הספר שלך (ככה שאם באתם אם עוד קבוצה מבית הספר לא תדעו מי באמת עלה ואם באתם לבד הם לא יפרסמו אתכם בכלל). התוצאות עצמם יתפרסו אחרי התחרות הפרונטלית עם הקבוצה העולות לגמר. בסוף ההרצה הראשונית יפרסמו את הקודים של כל התחרים.
קודגורו אקסטרים > מהלך התחרות > התחרות בפועל > התחרות הפרונטלית

התחרות הפרונטלית מתנהלת כמו ההרצה הראשונית רק שכולם מגעים למקום מסוים ועובד במקום עצמו על השורד, (ניתן לשנות 1 משני השורדים שהגשתם מראש). לרוב התחרות אוהבת להוסיף טויסטים לתחרות עצמה שלא תוכל להתכונן אליהם מראש, ההרצאה של תחרות זו תהיה פרונטלית וכולם יראו אותה בלייב, זה עדיין לא יהיה התוצאות הסופית של העולים לגמר, כי יש את ההרצה הראשונית, בדרך כלל בשלב הזה יש הרצה כלשהי הקשורה לתחרות, בסוף ההרצה הם יסכמו לשכלל את התוצאות ושמונה הקבוצות עם הניקוד הגובהה ביותר עולות לגמר. בסוף התחרות יפרסמו את הקודים של כל התחרים.
קודגורו אקסטרים > מהלך התחרות > התחרות בפועל > הגמר

הגמר של התחרות הוא יחסית מצומצם, הוא מתנהל בצורה פרונטלית אצל חברה מארחת, לרוב בגמר יהיה ניתן לשנות את שני השורדים שלך, אבל לכוראה יהיה טוסטים שלא תוכל להתכונן להם מבעוד מועד, ההרצה של הגמר מתנהלת כך שמרצים את כל הטופ שמונה, אחרי שהם עבדו ושינו את הקודים שלהם לפי הטוויסטים, וטופ ארבע של אותה הרצה יעלו לשלב ההרצה הסופית, אחרי ההרצה הראשונה של טופ שמונה, שמוכרזים מי עלה להרצה של טופ ארבע לרוב יהיה הרצאה, כשיגמר הרצה יריצו את הטופ ארבע ויהיה תוצאות של כל מקום ראשון וכו'. בסוף הגמר יפרסמו את הקודים של כל התחרים.
קודגורו אקסטרים > זומבים

זומבים הם קוד קבוע שתמיד יהיה על הזירה רק במיקום רנדומלי, קוד הזומבי מתפרסם לפני ההרצה ככה שתוכל לקרוא אותו, לרוב תראה שהוא מצפין את מיקומו ושולח אותו לזירה או משהו בסגנון. אחרי שאתה מגלה את המיקום של הזומבי אתה יכול לנצל אותו ולשלוח לו פקודה לקפוץ לקטע קוד מסוים או להרוג אותו. היתרון בזומבים הוא שאתה יכול לתקוף וקבל עזרה במקום לתקוף עם 2 שרודים אתה תתקוף עם 3, (שים לב אם כל השורדים שלך מתו אבל הזובמי האחרון שורד באותו סבב אף אחד לא יקבל נקודה). כמעט תמיד הזומבים בתחרות הפרונטלית ובגמר ישתנו,
קודגורו אקסטרים > פרסים

נכון לכיום לתחרות אין פרסים פורמליים, אבל לתחרות יש ערך יעיל והרבה עזרה לעתיד אם אתם מכוונים לעולם הסייבר. התחרות תתן מדליות לטופ ארבע ותעודה לטופ שמונה (כל העולים לגמר אלה אם באותה שנה עלו תשע וכו')
תחרות זו מבוססת בחלקה על המשחק Core War (אנ') שפותח בשנת 1984. כיום עדיין קיימות קבוצות המגלות עניין רב במשחק (מלך הגבעה), ואף נערכים טורנירים ברחבי העולם.